Up-174/01
Natisni
Opravilna št.:
Up-174/01
Datum odločitve:
4. 11. 2002
ECLI:
ECLI:SI:USRS:2002:Up.174.01
Akt:
Ustavna pritožba A. A. A. zoper odločbo Ministrstva za zdravstvo št. 080-122/00 z dne 15. 3. 2001 v zvezi z odločbo Zdravstvenega Inšpektorata Republike Slovenije, Območne enote Ljubljana, št. 52699-3/00-8/22 z dne 6. 10. 2000
Izrek:
Ustavna pritožba A. A. A. zoper odločbo Ministrstva za zdravstvo št. 080-122/00 z dne 15. 3. 2001 v zvezi z odločbo Zdravstvenega Inšpektorata Republike Slovenije, Območne enote Ljubljana, št. 52699-3/00-8/22 z dne 6. 10. 2000 se zavrže.
Evidenčni stavek:
Ustavna pritožba se sme vložiti šele, ko so izčrpana vsa pravna sredstva. Ker ustavna pritožnica tega ni storila, je Ustavno sodišče njeno ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 4. 2001
Vrsta odločitve:
sklep
Vrsta rešitve:
zavrženje
Dokument:
US21827
Up-174/01 - 8
19. 11. 2002
S K L E P
Ustavno sodišče je v postopku za preizkus ustavne pritožbe A. A. A. iz Ž. na seji senata dne 4. novembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
s k l e n i l o :
Ustavna pritožba A. A. A. zoper odločbo Ministrstva za zdravstvo št. 080-122/00 z dne 15. 3. 2001 v zvezi z odločbo Zdravstvenega Inšpektorata Republike Slovenije, Območne enote Ljubljana, št. 52699-3/00-8/22 z dne 6. 10. 2000 se zavrže.
O b r a z l o ži t e v
A.
1. Ustavna pritožnica izpodbija odločbo Ministrstva za zdravstvo (v nadaljevanju Ministrstvo), s katero je ta zavrnil pritožbo zoper odločbo Zdravstvenega inšpektorata Republike Slovenije, Območne enote Ljubljana, ki je ustavni pritožnici naložila, da v šestih mesecih uredi cepljenje proti otroškim nalezljivim boleznim za mladoletnega sina po programu: proti davici, mrtvičnemu krču, oslovskem kašlju, otroški paralizi, ošpicam, rdečkam, mumpsu in hemofiliusu influence tipa B.
2. Ustavna pritožnica v pritožbi zatrjuje kršitev načela enakosti pred zakonom (prvi odstavek 14. člena), načela uresničevanja in omejevanja pravic (15. člen Ustave), nedotakljivosti človeškega življenja (17. člen Ustave), prepovedi mučenja (18. člen Ustave), kršitev varstva človekove osebnosti in dostojanstva (21. člen Ustave), pravice do enakega varstva pravic (22. člen Ustave), domneve nedolžnosti (27. člen Ustave), pravice do osebnega dostojanstva in varnosti (34. člen Ustave), svobode vesti (tretji odstavek 41. člena Ustave), pravice do zdravstvenega varstva (tretji odstavek 51. člena), pravic in dolžnosti staršev (54. člen Ustave) ter pravic otrok (prvi odstavek 56. člena Ustave).
B.
3. Ustavna pritožba se sme vložiti šele, ko so izčrpana vsa pravna sredstva (51. člen Zakona o Ustavnem sodišču - v nadaljevanju ZUstS). Upravno odločitev, kakršna je izpodbijana odločba Ministrstva, je mogoče izpodbijati v upravnem sporu. Ker pritožnica v pritožbi ni izkazala, da bi upravni spor sprožila, jo je Ustavno sodišče z dopisom z dne 15. 10. 2001 pozvalo, naj predloži odločitvi, izdani v upravnem sporu, in s tem dokaže, da je izčrpala redna pravna sredstva. Ker ustavna pritožnica odločitev, izdanih v upravnem sporu, ni poslala, niti ni drugače izkazala, da bi upravni spor zoper odločbo Ministrstva sprožila in s tem izčrpala redna pravna sredstva, je Ustavno sodišče njeno ustavno pritožbo zavrglo.
C.
4. Senat Ustavnega sodišča je ta sklep sprejel na podlagi druge alineje prvega odstavka 55. člena ZUstS in na podlagi prve alineje 52. člena Poslovnika Ustavnega sodišča Republike Slovenije (Uradni list, št. 49/98) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča, razen sodnici Modrijan, ki je bila v zadevi izločena. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan